สรรพากรปิดระบบยื่นภาษีทางเน็ตชั่วคราว 5 โมงเย็นนี้ถึงจันทร์ 6 โมงเช้า
ด่วน! กรมสรรพากรปิดระบบยื่นภาษีทางเน็ตชั่วคราวตั้งแต่วันศุกร์ที่ 29 มกราคม 2559 เวลา 17.00 น. จนถึงวันจันทร์ที่ 1 กุมภาพันธ์ 2559 เวลา 06.00 น.จึงส่งผลให้ระบบงานบางระบบไม่สามารถใช้งานได้ หากมีข้อสังสัยสามารถสอบถามรายละเอียดได้ที่ศูนย์บริการข้อมูลสรรพากร RD Call Center โทร. 1161
29 ม.ค. 2559

กรมสรรพากร แจ้งปิดระบบให้บริการยื่นแบบบนอินเตอร์เน็ตและระบบบริการอื่นๆ ชั่วคราว เพื่อให้การไฟฟ้านครหลวงเข้าดำเนินการตรวจสอบบำรุงรักษาอุปกรณ์ไฟฟ้า ตั้งแต่วันศุกร์ที่ 29 มกราคม 2559 เวลา 17.00 น. จนถึงวันจันทร์ที่ 1 กุมภาพันธ์ 2559 เวลา 06.00 น.
ทั้งนี้ ส่งผลให้ระบบงานบางระบบไม่สามารถใช้งานได้ เช่น บริการยื่นแบบแสดงรายการและชำระภาษีผ่านอินเตอร์เน็ต ระบบ RD Smart Tax (Mobile Application) ระบบยื่นคำร้องขออนุมัติเป็น IHQ หรือ ITC ระบบแจ้งขอเป็นผู้ประกอบการบัญชีชุดเดียว (SMEs) ระบบสอบถามปัญหา/แนะนำ/ร้องเรียน (Contact us) ระบบสอบถามข้อมูลการคืนภาษี ระบบบริการจดทะเบียน ระบบบริการค้นข้อมูลต่างๆ ระบบประกาศประกวดราคา และอื่นๆ หากมีข้อสังสัยสามารถสอบถามรายละเอียดได้ที่ศูนย์บริการข้อมูลสรรพากร RD Call Center โทร. 1161